24.2.2023
MT
Il-Ġurnal Uffiċjali tal-Unjoni Ewropea
C 68 A/9
2.4.
Testijiet Jekk tissodisfa l-kundizzjonijiet tal-eleġibilità u tiġi kklassifikata fost l-aħjar kandidati fil-valutazzjoni tal-kwalifiki (jekk ikun hemm), tiġi mistieden għat-testijiet.
It-testijiet kollha huma obbligatorji u eliminatorji.
In-numru massimu ta’ kandidati ammessi għat-testijiet huwa stabbilit fl-avviż.
Id-deskrizzjoni tat-testijiet u l-marki li jistgħu jingħataw jinsabu fl-avviż.
Dettalji tekniċi — Testijiet online (MCQ u testijiet bil-miktub) Għat-testijiet organizzati online, il-Parlament Ewropew iqabbad lil fornitur tas-servizzi.
Għaldaqstant se jkollok bżonn kompjuter (desktop jew laptop) li jkollu: — sistema operattiva Microsoft Windows 10 jew aktar avvanzata, jew inkella Apple OS X 10.13 jew aktar avvanzata għal Mac; — kapaċità ta’ 1 GB ta’ spazju liberu fuq il-hard disk; — kamera fuq in-naħa ta’ quddiem li tkun konnessa mal-kompjuter tiegħek jew integrata fih; — konnessjoni tal-Internet; — 4 GB ta’ RAM.
Jekk ikun hemm tibdil fir-rekwiżiti tekniċi minimi bħala konsegwenza ta’ aġġornament tas-software, tirċievi notifika qabel it-testijiet.
Is-sistemi operattivi XP, Vista u inqas avvanzata, Windows 10 S, Windows ARM (RT), MacOs inqas minn 10.11, IOS (iPad, iPhone), Android, Chromebook, Virtual Machine, Linux (Debian, Ubuntu, ...) u OS ta’ 32 bits ma jgħoddux.
Irid ikollok ukoll drittijiet ta’ amministratur għall-kompjuter jew il-laptop biex timblokka l-aċċess għall-applikazzjonijiet (dokumenti, software ieħor, siti web, eċċ.), ħlief dik tal-fornitur tas-servizzi matul id-durata tat-test.
Trid taċċerta ruħek li l-kompjuter tiegħek huwa ssettjat fil-ħin u d-data korretti u li r-riżoluzzjoni tal-iskrin tiegħek hija korretta.
Jeħtieġlek tniżżel, tinstalla, tivverifika u tittestja l-applikazzjoni mill-aktar fis possibbli (mill-inqas ġimgħa qabel it-test).
Biex tkun tista’ tittestja l-applikazzjoni wara l-installazzjoni, inti mistieden twettaq test ta’ prerekwiżiti tekniċi meta taċċedi għaliha.
Dan it-test ta’ prerekwiżiti tekniċi huwa obbligatorju u jrid isir fuq il-kompjuter li se jintuża dakinhar tat-test.
Dan it-test ta’ prerekwiżiti tekniċi mhux se jkun ikkoreġut.
Dan jippermettilek tiffamiljarizza ruħek mal-applikazzjoni u mal-użu tagħha.
Kwalunkwe antivirus fuq il-kompjuter irid jiġi diżattivat matul it-test.
Jekk, fi kwalunkwe stadju tal-kompetizzjoni/tal-proċedura ta’ selezzjoni, tiltaqa’ ma’ problema teknika, informa b’dan lill-Unità tas-Selezzjoni tat-Talenti permezz tal-kont Apply4EP tiegħek, billi tindika b’mod ċar in-numru u t-titolu tal-kompetizzjoni/tal-proċedura ta’ selezzjoni u l-problema li tkun iltqajt magħha, sabiex inkunu nistgħu neżaminaw il-kwistjoni u, jekk ikun meħtieġ, nieħdu miżuri korrettivi.
Dakinhar tat-test: matul it-test, qis li ma jkollokx għalfejn titlaq minn quddiem il-kompjuter tiegħek.
Issib aktar informazzjoni dwar kif se jseħħ it-test u dwar x’għandek u x’ma għandekx tagħmel matulu fid-dokument ta’ informazzjoni li se jintbagħatlek mal-ittra ta’ stedina għat-test.
Jekk issib problema matul it-test, ċempel minnufih lill-fornitur tas-servizzi, fuq in-numru + 33 176411488 biex tkun tista’ ssolvi l-problema u tkompli bit-test tiegħek.
F’każ ta’ abbandun, it-testijiet ma jiġux ikkoreġuti.
Id-data u l-ħin indikati fl-istedina għat-test bil-miktub (jew MCQ) online huma l-uniċi data u ħin possibbli.
Jekk ma tkunx tista’ tieħu sehem f’test, ma jkollokx possibilità oħra li tagħmlu.
Għalkemm, għal raġunijiet ta’ organizzazzjoni, it-testijiet isiru fl-istess jum, dawn se jiġu kkoreġuti fl-ordni li fihom jidhru fl-avviż.
Jekk wieħed jew waħda mill-kandidati ma jiksbux il-punteġġ minimu meħtieġ f’test, il-bord ta’ selezzjoni ma jikkoreġix it-test suċċessiv.
2.5.
Lista ta’ kandidati idonei Il-lista tal-kandidati idonei tkun ippubblikata bl-ismijiet tal-kandidati magħżula.